section_heading: Životopis
paragraph_text: U vrijeme dok je boravio u Rimu u Hercegovini se događao velik progon katolika. Iz Rima se vraća krajem lipnja 1727. godine. U svibnju 1728., u pratnji dvojice svećenika, prvi put posjećuje Trebinjsku biskupiju. Tada je pohodio tri župe: Gradac, Ravno i Trebinju; u Dubrave nije mogao doći zbog nemira. Zbog situacije u biskupiji saziva biskupijsku sinodu, 28. travnja 1729. godine. Sinoda je održana u Gracu, 20. i 21. svibnja iste godine. Spisi s navedene sinode obuhvaćaju 85 stranica. Tom je prigodom obavio službeni pohod biskupiji.